***Výbor***

 ***Národnej rady Slovenskej republiky***

***pre pôdohospodárstvo a životné prostredie***

 105. schôdza výboru

 Číslo: PREDS-3/2023

**278**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 31. januára 2023**

k zákonu z 20. decembra 2022 o ochrane ovzdušia a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 1348)

 **Výbor Národnej rady Slovenskej republiky**

 **pre pôdohospodárstvo a životné prostredie**

**p r e r o k o v a l**

pripomienku uvedenú v časti III. rozhodnutia prezidentky Slovenskej republiky zo dňa 30. decembra 2022 č. 5871-2022-KPSR;

**o d p o r ú č a**

 **Národnej rade Slovenskej republiky**

zákon z 20. decembra 2022 o ochrane ovzdušia a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 1348) pri opätovnom prerokúvaní **schváliť s pripomienkou prezidentky Slovenskej republiky**;

**p o v e r u j e**

poslanca **Jaromíra Šíbla**, aby výsledky rokovania Výboru Národnej rady Slovenskej republiky pre pôdohospodárstvo a životné prostredie spolu s výsledkami rokovania Ústavnoprávneho výboru Národnej rady Slovenskej republiky, ktorý tento vrátený zákon prerokoval, spracoval do písomnej spoločnej správy výborov Národnej rady Slovenskej republiky a predložil ho na schválenie gestorskému výboru.

 Vladimír **Zajačik,** v. r.Jaroslav **K a r a h u t a,** v. r.

 overovateľ výboru predseda výboru